cyanic-selkie/wikianc huggingface dataset:
Erlend Klarholm Nilsen
Sammen med barndomskameraten Stein Johan Grieg Halvorsen deltok Nilsen med innslag i faste innslag i NRKs ungdomsprogram Trigger i 2000. Året etter fikk de sitt eget program, Slå på ring, som også var NRK Underholdningsavdelingens bidrag til Montreux-festivalen i 2002. Den kom med nye sesonger i 2003 og 2005. Slå På Ring ble også nominert til Gullruten 2003 for beste humorprogram. De gav også ut et par CDer med sanger fra serien. I 2006 hadde de faste innslag humorprogrammet Påskenøtter for TV 2 og i 2010 gjorde de komiserien Påpp & Råkk på NRK3 i 2010 samt radioprogrammet Bestevenn med Erlend og Steinjo på P3. I 2011 hadde han en rolle i dramaserien Lilyhammer på NRK1 og i 2012 var han programleder i humor-/reiseserien Alle Norges Hemmeligheter på Dagbladet Nett-tv. Nilsen hadde også en større rolle i barnefilmen Doktor Proktors tidsbadekar (2015).
Annet
Den 11. september 2001 var Erlend og Steinjo i New York og skulle etter planen besøke Twin Towers for å gjøre opptak der for serien Slå på ring. Men de forsov seg denne morgenen, og teamet rakk ikke fram som planlagt. Noe som sannsynligvis reddet livet deres.
Visual Instruction Set
Visual Instruction Set (forkortet VIS) er et SIMD instruksjonssett for datagrafikk i 64-biter SPARC mikroprosessorer (SPARC versjon 9) som ble introdusert av Sun Microsystems den 3. oktober 1994.
Det er fem versjoner av VIS: VIS 1, VIS 2, VIS 2+, VIS 3 og VIS 4.
VIS 1 ble første gang realisert i UltraSPARC den 7. november 1995, og ble også implementert av Fujitsu i SPARC64 IV den 1. august 2000.
VIS 2 ble introdusert i UltraSPARC III i november 2001, og VIS2+ ble introdusert i UltraSPARC IV i mars 2004.
VIS 3 ble introdusert i SPARC T4 den 26. september 2011. VIS 4 ble introdusert i SPARC M7 den 26. oktober 2015.
Gro Holm (journalist)
Gro Holm (født 11. april 1958) er en norsk journalist som er NRKs korrespondent i Moskva. Hun var korrespondent for NRK i USA mellom 2013 og 2017.
Liv og virke
Hun er født i Odda og har vokst opp i Modum kommune i Buskerud. Hun har tidligere vært gift med diplomaten Kai Eide. og professor i statsvitenskap Trond Nordby.
Hun er søster til Hege Holm som blant annet er kjent som programleder i Dagsnytt Atten.
Holm er utdannet cand.mag. med blant annet statsvitenskap, sosialøkonomi og historie i fagkretsen. Hun var i 1979-1980 leder av solidaritetsorganisasjonen Fellesrådet for det sørlige Afrika, og mottok journaliststipend fra Norad for studiereise til Mosambik.
Fra 2005 til 2008 var hun distrikts- og nyhetsdirektør i NRK og dermed sjef for NYDI, Norges største nyhetsorganisasjon. Hun har tidligere også vært utenriksredaktør, programleder i Redaksjon 21 og korrespondent i Moskva (1994–1998). Hun begynte i NRK i 1982 og har hovedsakelig arbeidet i utenriksredaksjonen.
Easy Riders Complete
Easy Riders Complete er en samleplate med Easy Riders fra 2008.
Gro Holm (journalist)
Liv og virke
Fra høsten 2022 ble Holm igjen korrespondent i Moskva.
Arne Fosnes
Arne Fosnes (født 3. januar 1864 i Stryn i Nordfjord, død 1. mars 1923 i Vardal) var ordfører i Vardal i Oppland fra 1910 til 1922. Fosnes representerte Arbeiderdemokratene.
Fosnes utvandra til Amerika, der han var i sju år. I 1894 kom han til Nordbygda i Vardal, der han kjøpte bruket Lunde.
I 1902 ble Halvor Fosnes valgt inn i herredsstyret, og han ble etter hvert en sentral kommunepolitiker. Foruten ordførervervet var Fosnes i flere år forlikskommissær og formann i nemnda for småbruk- og boliglån. Han sto også i spissen for flere reformer innafor skolevesenet, blant annet innføring av fritt skolemateriell og utvidelse av lesetida. I likhet med mange andre arbeiderdemokrater var Fosnes ivrig talsmann for småbrukernes interesser. I hans ordførertid kjøpte Vardal kommune flere jord- og skogbrukseiendommer, som til dels ble utparsellert til småbruk.
Sumapaz (Bogotá)
Sumapaz er en bydel (localidad) i Colombias hovedstad Bogotá. Den befinner seg helt sør i byen. Sumapaz er Bogotás største bydel i areal, men også den overlegent minst befolka, med bare rundt 6 000 innbyggere. Hele bydelen består av landsbygd, og den har ingen urbane områder.
Den 178 634 hektar store Sumapaz nasjonalpark ligger i Sumapaz. Den omfatter blant annet verdens største paramo.
Filadelfiakirken Oslo
Filadelfiakirken eller, Filadelfiakirken Oslo er en kristen menighet og flerstedskirke, tilknyttet pinsebevegelsen i Norge. Kirken er en av de største pinsemenighetene i Norge, og hadde 1,975 tilskuddstellende medlemmer i 2022. Kirken driver et utstrakt arbeid i inn- og utland.
Historie
Filadelfia Oslo ble grunnlagt av Thomas Ball Barratt, i 1916 og var den første menigheten i Kristiania som hadde tilslutning til pinsebevegelsen. Selv om menigheten formelt ble dannet i 1916, nesten ti år etter etableringen av pinsebevegelsen i Norge, hadde «menigheten» allerede holdt møter i Kristiania, i ulike leide lokaler helt fra 1910. Ved stiftelsen hadde Filadelfiakirken omtrent 200 medlemmer. I 2012 hadde menigheten ca. 2 000 medlemmer. Av disse var 1825 døpte og 538 tilhørige (barn).
Menighetens bygg i St. Olavs gate 24, det «nye» Filadelfia ble innviet i 1938, etter en omfattende ombygning. Ifølge Th. Barratts memoarer var arkitekt Thomas Strandskogen formann i byggekomiteen.
I 2010 ble en ny ombygging påbegynt, som vil resultere i ny forgård med foajé, kaffebar og kontorlokaler.
I 2014 tok menigheten kirkebegrepet inn i forsamlingens nye navn, Filadelfiakirken.
Kirken omtaler seg selv som en flerstedskirke. Kirken består består av seks forsamlinger:
Virksomhet
Filadelfiakirkens viktigste virkegrener er:
Misjon
Filadelfiakirken har fra begynnelsen hatt ansvar for misjonærer i ulike verdensdeler. Gjennom Pinsemisjonen støtter menigheten misjonsarbeid i bl.a. Kongo (gjennom CELPA), Filippinene, India, og Midtøsten.
Noen av de mest aktive misjonærene utsendt eller støttet fra menigheten har vært Robert Bergsaker (India), Laura Strand (Sør-Afrika), Odd Børresen (Kongo), Torborg Larsen (Israel), Solvor og Geir Hande (Niger), Unni og Werner Haugen (Kongo), Heidi og Roberto Enconado (Filippinene) m.fl.
Lederskap
Menigheten har både et administrativt og et åndelig lederskap. Det åndelige lederskapet består av et lederråd (også kalt eldsteråd), pastorer med ulike ansvarsområder, og forstanderteam. Eldsterådet velges av menighetens øverste organ, menighetens medlemmer.
Pastorene:
Modermenighet
Menigheten Filadelfia Blaker, på Blaker er utpost for Filadelfiakirken.
Filadelfiakirken er modermenighet for flere internasjonale, ikke norsk-etniske menigheter i Oslo:
FA-cupen 1897/98
FA-cupen 1897/98 var den 27. sesongen av den engelske FA-cupen. Finalen ble spilt 16. april i Crystal Palace i London. Nottingham Forest møtte Derby County i finalen og vant 3–1.
Vest-Agder-museet IKS
Vest-Agder-museet IKS er et konsolidert, kulturhistorisk museum med elleve avdelinger. Avdelingene ligger i Kristiansand, Vennesla, Mandal, Lindesnes, Farsund og Flekkefjord, med fellesadministrasjon i Kristiansand.
Roberta Collins
Roberta Collins (født Roberta Lee Hefley 17. november 1944, død 16. august 2008) var en amerikansk skuespiller. Hun deltok i flere ulike skjønnhetskonkurranser tidlig i karrieren og var kjent for sitt Marilyn Monroe-aktige utseende. På 1970- og 1980-tallet spilte hun i en rekke exploitationfilmer.
Collins døde 63 år gammel av en uheldig overdose alkohol og rusmiddel.
Lasse Johansen synger taterviser
Lasse Johansen synger taterviser er et musikkalbum med Lasse Johansen fra 1980. Dette var hans debutalbum.
Waffen-SS
Waffen-SS («Det bevæpnede SS») var den militære grenen av den tyske nasjonalsosialistiske organisasjonen Schutzstaffel (SS). Slik var også Waffen-SS både et politisk-ideologisk verktøy og en militær våpengren. Waffen-SS var operativt i strid underordnet Wehrmacht, men var juridisk underlagt SS' suverenitet.
Historie
Kjernen til det fremtidige Waffen-SS ble skapt i Berlin i 1933 med etableringen av en særskilt Stabswache (stabsvakt), og deretter SS-Verfügungstruppe i 1938. Under andre verdenskrig ble Waffen-SS i stor grad brukt som en elitestyrke. Heinrich Himmler var som Reichsführer-SS øverstkommanderende gjennom hele krigen.
Den første formasjonen i det som ble Waffen-SS var Leibstandarte SS Adolf Hitler. Etter de lange knivers natt i 1934 gikk mange SA-medlemmer over i SS, og etterhvert oppsto SS-Verfügungstruppe. Denne ble i sin tur til SS Division Das Reich og SS-Totenkopfverbände.
Juridisk suverenitet
SS opprettet et internt rettssystem 17. oktober 1939 (SS- und Polizeigerichtsbarkeit) med rettslig suverenitet for tjenestemenn i Waffen SS, Einsatzgruppen og politiavdelinger som tjenestegjorde ved fronten. Tjenestemenn i Waffen SS kunne ikke stilles for Wehrmachts militære domstoler. Det ble opprettet lokale SS-domstoler knyttet til HSSPF-kontorene. Høyeste SS-domstol var Hauptamt SS-Gericht i München. Hitler var øverste myndighet og nominerte dommere (som skulle være jurister av utdanning), mens Himmler for det meste utøvde Hitlers myndighet. Dommernes autonomi ble anerkjent, men Himmler kunne benåde, kreve ny behandling og avvise dommer. SS hadde ikke en straffelov og basert seg på den tyske straffeloven av 1871.
Struktur
I hierarkisk ordning ble Waffen-SS delt inn på følgende måte:
Utenlandske enheter
Waffen-SS skulle være en hær bestående av tyske, «germanske» rekrutter. I starten av krigen var dette mer eller mindre en realitet, men etter flere år i krig ble det rekruttert så vel tyske som utenlandske soldater. I troppene fantes det 55 000 nederlendere, 43 000 belgiere, 20 000 franskmenn, 6 000 dansker, 6 000 nordmenn, 300 svensker og 800 sveitsere. I utgangspunktet var det bare «ariere» som kunne gå inn i SS, men etterhvert tillot man at også andre ble tatt opp, f.eks. personer fra Balkan. Det ble også opprettet muslimske enheter, 13. SS-Waffen-Gebirgs-Division der SS «Handschar», 23. Waffen-Gebirgs-Division der SS «Kama» og 21. Waffen-bergdivisjon av SS Skanderbeg (1. albanske). Så ironisk nok ble denne såkalt «helgermanske» hæren til slutt den delen av det tyske krigsmaskineriet som hadde flest rekrutter fra andre steder enn Tyskland.
De muslimske bosnierne gikk inn i «Handschar» i håp om å få tak i våpen de kunne bruke i kampen mot bosniske serbere. Under opplæring i Frankrike sommeren 1943 hadde hver bataljon i «Handschar» med seg sin egen imam og hvert regiment sin egen mullah. Likevel gjorde deler av divisjonen opprør, drepte menn fra det tyske mannskapet og flyktet med regimentskassen, slik at stormuftien av Jerusalem måtte inn i saken.
Uniformer og utstyr
Soldatene i Waffen-SS fikk utlevert kamuflasje-overtrekk til jakkene og hjelmene. Disse varierte etter årstiden. Bruk av kamuflasjemønster var en innovasjon som gav dem en fordel i kamp, men først mot slutten av krigen fikk de jakker som var sydd i kamuflasjemønster. De skulle også i teorien ha det beste av våpen, men i realiteten fikk de ofte annenrangs våpen, særlig tsjekkiske og østerrikske kopiversjoner.
På beltespennene var mottoet Meine Ehre heißt Treue («Min ære heter troskap») inngravert der Wehrmacht-soldater hadde Gott mit uns («Gud [er] med oss»). Et annet særtrekk for soldater i Waffen-SS var også at de fleste hadde sin blodgruppe tatovert på innsiden av venstre overarm, ofte i armhulen. Dette skulle være til hjelp dersom de trengte medisinsk nødhjelp, men tjente også til å identifisere SS-medlemmer som ble tatt til fange av allierte tropper.
Typisk for Waffen-SS-panseruniformene var svarte bukser og jakker, mens de andre SS-uniformene var feltgrå/grønne, dersom da ikke kamuflasjejakker ble benyttet. Uniformene hadde SS-runer på høyre kragespeil og gradsbetegnelse på venstre.
Videre hadde offiserer og underoffiserer skjermluer med SS' karakteristiske hodeskalle-emblem. Lavere menige hadde en feltlue med samme emblem. Ellers var den tyske ørnen plassert på venstre overarm i motsetning til over høyre brystlomme for militære enheter innen Wehrmacht.
Französische Legion
(Franske legion)
Rettsoppgjøret
Nürnbergdomstolen fant at Waffen-SS hadde begått krigsforbrytelser på både Vest- og Østfronten, og utgjorde en kriminell organisasjon. To av de mest alvorlige forbrytelsene var massakrene i franske Oradour-sur-Glane (juni 1944) og belgiske Malmedy (desember 1944). I tillegg hadde det vært utveksling av soldater mellom Waffen-SS og Allgemeine-SS, slik at mange av soldatene i perioder hadde gjort tjeneste i konsentrasjonsleirer.
Mange Waffen SS-soldater meldte seg etter krigen til den franske fremmedlegionen.
Keoladeo nasjonalpark
Keoladeo nasjonalpark eller Keoladeo Ghana nasjonalpark, tidligere kjent som Bharatpur fuglhelligdom ligger i Rajasthan i India. Nasjonalparken var bosted til flere tusen sjeldne og utrydningstrua fugler, som for eksempel snøtranen, som trekker til området i vintersesongen. Over 280 fuglearter har sitt tilholdssted i nasjonalparken. Området er også en stor turistattraksjon, og i vinterhalvåret ankommer svært mange ornitologer. Det blei erklært en freda helligdom i 1971. Området er også på UNESCOs verdensarvliste. Helligdommen blei oppretta for 250 år siden og har sitt navn fra et Keoladeo-tempel (Shiva) som ligger innafor områdets grenser.
Ciudad Bolívar (Bogotá)
Ciudad Bolívar er en bydel (localidad) sør i Colombias hovedstad Bogotá. Den er det området i byen med mest fattigdom, kriminalitet og vold.
Andås Begravelsesbyrå
Historikk
Forløperen for Andås Begravelsesbyrå må sies å være Kristiansand Trevarefabrikk. I 1923 var Gunnar Andås – bror av Anton Andås – eier av fabrikken. I tillegg til dører, vinduer og trapper, ble cirka 70 likkister produsert årlig. Da Anton Andås måtte oppgi bakerfaget på grunn av sykdom, ble han ansatt som kontormann og snekker med et særlig ansvar for kisteproduksjonen. I 1933 ble et lite snekkerverksted innredet i Elvegaten 11, og Anton Andås Begravelsesbyrå ble etablert.
Fra starten av var det ikke levebrød nok å lage kister, og det ble derfor også produsert kjøkkenbord, taburetter og bakespader til alle byens bakere. Kona hans, Hilda Andås, sydde liksvøp, likteppe, likpute og likskjorte. Etter hvert ble arbeidet utvidet til også å omfatte byråtjenester som ordning, arrangering og tilrettelegging av gravferd. I krigsårene 1940–1945 hadde den lokale motstandsbevegelsen sin postrute gjennom Anton Andås Begravelsesbyrå. Meldinger ble plassert mellom treullballene, for så å bli plukket opp for videreforsendelse.
I 1943 gikk Thorvald Andås, en yngre bror av Anton, inn som medeier i byrået. Navnet ble forandret til Andås Begravelsesbyrå.
Anton Andås ble pensjonist i 1976 og Thorvald Andås i 1978. Sønn av Anton, Jann G. Andås, overtok ansvaret for den videre driften. Byrået ble omdannet til aksjeselskap. Nytt kjølerom, nytt stellerom og nye garasjer for byråets seks biler ble bygget. Driften ble omorganisert, og sydamene ble etter hvert pensjonister og forsvant som yrkesgruppe i byrået.
Byrået i dag
I 1999 overtok Svein Arild Andås, sønn av Jann G. Andås, ledelsen av byrået. Miljøet er satt i fokus, og etter en omfattende gjennomgang og opplæring av staben ble byrået, som det første i landet, sertifisert Miljøfyrtårn i 2001.
Altinote
Altinote er en slekt av tropiske sommerfugler som hører til underfamilien Heliconiinae i den store familien flikvinger (Nymphalidae). Disse artene lever i Sør-Amerika.
Utseende
Altinote-artene har et ganske enhetlig utseende. De kan likevel være vanskelige å bestemme fordi mange sommerfugler fra andre grupper etterligner disse giftige artene. Forholdsvis små (vingespenn 30–50 mm), spinkle sommerfugler. Vingene er farget i rødt, gult eller blått og brunt eller svart, vanligvis med mørkbrun grunnfarge og lysere tegninger. Kroppen er pinneaktig tynn, antennene er kortere enn halvparten av forvingen, med markert kølle ytterst. Forvingene er avlange og smale, forhjørnene helt avrundede, ytterkanten jevn. Bakvingene er forholdsvis små og avrundede.
Ropalopus femoratus
Ropalopus femoratus er en bille som tilhører familien trebukker (Cerambycidae). I Norden er den bare kjent fra Öland og Småland i Sverige.
Utseende
En middelsstor (8–13 mm), nokså slank, svart trebukk. Den kan kjennes fra de andre Ropalopus-artene som er funnet i Norden på at lårene er røde. Antennene er svarte og nesten så lange som kroppen. Pronotum er litt bredere enn langt, med sterkt rundede sider, grovt punktert og matt. Dekkvingene er avlange, parallellsidige med markerte, rettvinklede skuldre. De er mattsvarte og overflaten er læraktig. Dekkvingene dekker ikke bakkroppsspissen. Lårene er noe fortykkede, gulrøde bortsett fra spissene som er svarte, likesom resten av beina.
Altinote
Levevis
Acraeini er skogsinsekter. I alle fall én av artene lever på planter i slekten Mikania (kurvplantefamilien). Stort sett er Acraeini trege insekter som stoler på at giftigheten verner dem mot rovdyr, men det finnes også noen arter som flyr høyt over trekronene.
Ropalopus femoratus
Levevis
Larven utvikler seg under barken av løvtrær med hard ved, mest hassel og eik. Hunnene legger egg på uttørkede, nylig døde greiner, som må være soleksponerte. Larveutviklingen tar to år. De voksne billene kan finnes i juni-juli.
Altinote
Utbredelse
Altinote-artene er utbredt i Sør-Amerika.
Ropalopus femoratus
Utbredelse
Arten er utbredt i Mellom- og Sør-Europa, men ikke i de vestligste områdene. I Norden er den bare funnet i Sørøst-Sverige, på Öland og i et lite område av Småland.
Altinote
Systematisk inndeling
Mange fører disse artene til slekten Actinote.
Tatergutten
Tatergutten er et musikkalbum med Lasse Johansen fra 1981.
Hans Dalborg
Hans Folkeson Dalborg (født 21. mai 1941 i Säter i Dalarna i Sverige, død 26. oktober 2022) var en svensk næringslivsleder, som i 2002 ble styreleder i Nordea.
Otto Bauer
Otto Bauer (født 5. september 1881 i Wien, død 4. juli 1938 i Paris) var en østerriks jurist og sosialistisk ideolog. Han var av de viktigste sosialistiske tenkerne og politikerne etter Karl Marx. Han var en fremtredende personlighet i det sosialdemokratiske arbeiderpartiet (SDAP, nå SPÖ) i flere tiår. Fra november 1918 til juli 1919 grunnla det østerrikske sosialdemokratiske partiet en koalisjonsregjering med det kristne sosialpartiet, noe som gjorde at Otto Bauer ble valgt til utenriksminister.
Liv og virke
Otto Bauer var av jødisk ætt og kom som intellektuell til å slutte seg til den sosialistiske bevegelsen. Sammen med andre intellektuelle sosialister som Max Adler, Rudolf Hilferding og Karl Renner utviklet han den såkalte austromarxismen som et teoretisk begrunnet venstresosialistisk standpunkt. Et «tredje standpunkt» annerledes enn både høyresosialdemokrati og leninisme/bolsjevisme. Bauer kom også til å bli en ledende praktisk politiker i det sterke og radikale østerrikske sosialdemokratiet i mellomkrigstiden.
Sammenhengen mellom den gamle austromarxismen på den ene siden og den reformerte eurokommunismen og den moderne demokratiske venstresosialismen på den andre er helt klar. Otto Bauers teori og praksis er en viktig del av den demokratisk-sosialistiske tradisjonen i Europa. Bauer er i dag aktuell på mange politikkområder, og han kom før den berømte britiske økonomen John Maynard Keynes med forslag om å bekjempe massearbeidsløshet med offentlige investeringer i stor stil samt allmenn arbeidstidsforkortning.
Bauer kritiserte de negative miljøvirkningene av kapitalistisk jordbruk og foreslo etiske klausuler i utenrikshandelen. Hans betydelige teoretiske arbeid om nasjonalitetsspørsmålet i det flerkulturelle samfunnet og hans forslag til demokratiske løsninger på dette er svært aktuelle i dagens politikk.
Bauer døde i eksil i Paris i 1938 på flukt fra den fascistiske terroren i hjemlandet.
Fylkesvei 2870
Fylkesvei 2870  går mellom Kihlebakke og Veien i Ringerike kommune.
Frem til 2019 hadde veien betegnelsen fylkesvei 171.
H.C.W. Tórgarð
Hans Christoffer Wenningsted Tórgarð (født 14. august 1885 i Tórshavn, død 18. mars 1957 i Tórshavn) var en færøysk arkitekt, byggmester og politiker (Sb.). Han var Tórshavns borgermester fra 1923 til 1924 og medlem av Lagtinget.
Han var sønn av tømrermester Jens Wenningsted Jacobsen og hustru Anna Pouline Poulsen på Tórgarður i Tórshavn. På farssiden var han oldebarn av lagtingsmann Jens Wenningsted. Han tok gårdsnavnet som slektsnavn i 1906 og giftet seg i 1915 med Valborg Eide. Deres sønn Axel Tórgarð var prest, radiodirektør og oversetter av J.R.R. Tolkiens bøker til færøysk.
Han gikk i lære som tømrer, deretter på teknisk skole i København. Han foretok også studiereiser til Norge, Sverige og Danmark. Tórgarð drev egen arkitekt- og byggmestervirksomhet på Færøyene. Blant de bygningene han prosjekterte, var Dronning Alexandrines Hospital (nå Landssjúkrahúsið), amtslegeboligen, aldershjem, barnehage, middel- og realskolen samt teateret (Sjónleikarhúsið) i Tórshavn samt flere sysselmannsboliger og kirker.
Tórgarð var amatørskuespiller og formann i Havnar Sjónleikarfelag fra 1918 til 1924.
Han var medlem av kommunestyret i Tórshavn fra 1917 til 1924, fra 1923 til 1924 som borgermester, valgt for Føroya Væl (Sambandsflokkurin). Han var også innvalgt på Lagtinget fra Suðurstreymoy fra 1918 til 1924. Fra 1945 til sin død i 1957 var han igjen medlem av kommunestyret, valgt på sin egen liste.
John Murtha
John Patrick «Jack» Murtha jr. (født 17. juni 1932 i New Martinsville i Vest-Virginia, død 8. februar 2010 i Arlington i Virginia) var en amerikansk politiker som representerte Pennsylvania, innvalgt for Det demokratiske parti. Han var medlem av Representantenes hus fra 1974 frem til sin død i 2010 som representant for Pennsylvanias 12. distrikt.
Parque El Virrey
Parque Lineal y Corredor Ecológico de Ronda El Virrey, vanligvis omtalt som Parque El Virrey, er en park nord i Bogotá. Parken dekker ett kvartal i bredden, langs Calle 88, den er lang og strekker seg fra Carrera Séptima til Autopista Norte. Parken har tre gangstier, tre sykkelstier, seks lekeplasser og en rekke drikkefontener for både mennesker og kjæledyr. I midten av parken går det en kanal.
Viser fra Sandbeck til Taube
Viser fra Sandbeck til Taube er et musikkalbum med Lasse Johansen fra 2006.
Nils Bjørgum
Bjørgum er best kjent for gjennomarbeidede landskaper. De fleste motiver er fra Bordalsfjellene på Voss, hvor han i flere år tilbragte somrene på en støl i Løkjane. Han utviklet også et armegevær. I noen år, fra 1892 til 1898, var han avisredaktør for avisa Hordaland.
Nils Bjørgum produserte også en prototype av en pistol, kalt Bjørgum 1905.
Folkets dagblad
Renmin Ribao (kinesisk: 人民日报, pinyin: Rénmín Rìbào – Folkets Dagblad) er partiorgan for Det kinesiske kommunistparti og med sitt opplag på 3-4 millioner er det Folkerepublikken Kinas største dagsavis.
Avisen utkom første gang den 15. juni 1948 i Pingshan i Hebei som regional partiavis, men flyttet over til Beijing i mars året etter.
Avisen utarbeider også interne nyhetsrapporter (neican) forbeholdt ledende politikere og embedsmenn.
Enrique Baliño
Enrique Baliño Pavón (født 20. juni 1928, død 14. oktober 2018) var en uruguayansk basketballspiller som deltok i De olympiske leker i 1952 i Helsingfors.
Pavón vant en olympisk bronsemedalje i basketball under OL i 1952 i Helsingfors. Han var med på det uruguayanske laget som kom på tredjeplass i basketturneringen bak USA og Sovjetunionen. Det var tredje gang basketball sto på det olympiske programmet. 23 lag deltok i turneringen, som ble avviklet i perioden 14. juli til 2. august 1952. Uruguay tapte semifinalen til Sovjetunionen 57–61 som siden tapte finalen til USA. Uruguay beseiret Argentina i bronsefinalen 68–59. Baliño spilte alle åtte kampene i OL-turneringen.
Komedoner
Komedoner eller hudormer er talg og hornsubstans som tilstopper utførselsgangen fra talgkjertelen. Kviser og komedoner skyldes hormonpåvirkning. Komedoner kan arte seg enten som små hvite nupper (whiteheads) eller sorte prikker (blackheads). Om man klemmer på en komedon så kommer talgen ut og kan minne om en liten orm, derav navnet. Om man klemmer feilaktig på en hudorm kan det danne seg en liten betennelse og hudormen blir da en byll.
Per Fossum
Per Eivind Fossum (1910–2004) var en norsk alpinist som konkurrerte under vinter-OL 1936. Der endte han på niendeplass i alpin kombinasjon. Han representerte Asker Skiklubb.
Tidfesting
For visse ytelser, som lønn, pensjon, underholdsbidrag o.l., skal tidfesting først skje i det året da utbetalingen faktisk skjer eller forfaller (kontantprinsippet).
Teri Garr
Terry Ann «Teri» Garr (født 11. desember 1944) er en amerikansk skuespiller og komiker.
Garr ble født i Lakewood i Cuyahoga County i Ohio. Hennes foreldre var Eddie Garr, en vaudeville-utøver og skuespiller, og Phyllis Lind, en danser og modell. Terri Garr tok eksamen ved Magnificat High School, en katolsk jenteskole i Rocky River i Ohio.
Tidlig i karrieren ble Garr av og til kreditert som Terri Garr, Terry Garr, Teri Hope, eller Terry Carr. Hennes filmdebut var som statist i filmen A Swingin' Affair i 1963. Hun dukket opp i flere filmer med Elvis Presley, som regel i ukrediterte roller som danser. Hun hadde en cameo som jomfru i nød i filmen Head.
Senere har Teri Garr hatt viktige roller i filmer som Young Frankenstein, Oh, Close Encounters of the Third Kind, The Black Stallion og Mr. Mom. Hun ble nominert til en Academy Award for sin rolle i filmen Tootsie.
Barrow-in-Furness
Barrow-in-Furness er en middelstor industriby i Cumbria, nordvest i England, kjent for sine skipsbyggingstradisjoner. Byen som oftest bare forkortes til Barrow ligger ytterst på Furnesshalvøya sørvest i grevskapet Cumbria.
Barrow er den største byen i distriktet Barrow-in-Furness og det største befolkningssenteret på Furness.
Den var bare en liten landsby helt til midt på 1800-tallet, da den industrielle revolusjon ga startskuddet til eksplosiv vekst. Byen ble hjemsted for flere stål- og jernverk, og det beskyttede sundet mellom halvøya og Walney Island ga den perfekte beliggenhet for etableringen av skipsverft.
Den opprinnelige drivkraften kom med utbyggingen av jernbanen til området, men på slutten av 1800-tallet var Barrow hjemsted for det største stålverket i verden, foruten at byen allerede var det betydelige senteret for skipsbygging den fortsatt er.
Barrow-in-Furness er hjembyen til fotballaget Barrow AFC og til rugbylaget Barrow Raiders.
Den europeiske unions tidende
Den europeiske unions tidende (EUT) er et tidsskrift som daglig utgis av Den europeiske union (EU) på samtlige av unionens 23 offisielle språk. Tidsskriftet ble utgitt første gang som Den europeiske kull- og stålunions tidsskrift den 30. desember 1952. Da De europeiske fellesskap (EF) ble dannet i 1973, skiftet tidsskriftet navn til De europeiske fellesskaps tidende. Nice-traktaten, som trådte i kraft i 2003, gav tidsskriftet dets nåværende navn.
Siden januar 1968 gis tidsskriftet ut i to ulike serier; «L» (lovgivning) og «C» (meddelelser og opplysninger).
Alle unionens rettsakter må offentliggjøres gjennom publikasjon i tidsskriftet før de kan tre i kraft. De tildeles også et celexnummer, for enkel henvisning til dokumentet.
Siden opprettelsen av EØS-avtalen i 1994, har det dessuten kommet ut et EØS-tillegg, kjent som EØS-tillegget til De europeiske fellesskaps tidende frem til 2003, og som EØS-tillegget til Den europeiske unions tidende siden 2003.
Otto Wels
Otto Wels (født 15. september 1873 i Berlin, død 16. september 1939 i Paris) var en tysk sosialdemokratisk politiker (SPD). Han huskes for sin siste riksdagstale 23. mars 1933, da han på vegne av SPD gikk imot nasjonalsosialistenes fullmaktslov.
Bakgrunn
Otto Wels var sønn av en vertshuseier i Berlin. I 1891 trådte han inn i SPD og samtidig begynte han i lære som tapetserer. Etter læretiden arbeidet han i yrket i in Berlin, Regensburg og München. Fra 1895 til 1897 gjorde han militærtjeneste.
Batu
Batu (4 307 moh. ) er den nest høyeste fjelltoppen i Oromiaregionen og det tredje høyeste i Etiopia. Toppen ligger i Balefjellene og er en del av Bale nasjonalpark.
Otto Wels
Politikk
Wels gikk på SPDs partiskole og fikk i 1906 inn i politikken på heltid. Han var først aktiv i Verband der Tapezierer, fagforeningen for tapetserere. Fra 1907 arbeidet han som partisekretær i Brandenburg og samtidig i pressekommisjonen for tidsskriftet Vorwärts.
Partiarbeidet gikk så bra at han i 1912 ble partiets SPD-kandidat ved riksdagsvalgene, ble valgt, og tok plass som representant for valgkretsen Calau-Luckau i Riksdagen. Året etter ble han på forslag fra August Bebels tatt inn i SPDs partiledelse.
Han var medlem av den tyske Riksdagen fra 1912 til 1918 og Riksdagen under Weimarrepublikken fra 1918 til 1933.
Under den feilslåtter Novemberrevolusjonen i 1918 ble Welse medlem av soldat- og arbeiderrådet og også bykommandant i Berlin. Opprøret ble slått ned.
Han huskes for sin siste riksdagstale 23. mars 1933, da han på vegne av SPD gikk imot nasjonalsosialistenes fullmaktslov:
''«I denne historiske timen forplikter vi, tyske sosialdemokrater, oss til prinsippene om humanisme og rettferdighet, frihet og sosialisme. Ingen fullmaktslov kan gi deg makt til å ødelegge ideer som er evigvarende og som ikke kan ødelegges…. Fra denne nye forfølgelsen kan tyske sosialdemokrater hente ny styrke. Vi sender våre hilsener til de forfulgte og undertrykte. Vi hilser våre venner i riket. Deres standhaftighet og lojalitet fortjener beundring. Den modighet som de har beholdt, den overbevisning og den ubrutte tillit garanterer en lysere fremtid.»'' sa Wels under behandlingen.
Hans ord «Wir sind wehrlos aber nicht ehrlos» (Vi er forsvarsløse, men ikke uten ære) har skrevet seg inn i historien. På lignende måte, rettet direkte mot Hitler, «Freiheit und Leben kann man uns nehmen, die Ehre nicht» (–Frihet og livet kan man berøve oss, men ikke æren). Alle de av SPDs 94 riksdagsmedlemmer stemte i mot loven. Ved anvendelse av Riksdagsbrannforordningen hadde nazistene tatt flere SPS-representanter i forvaring, og andre hadde allerede gått i landflyktighet. Kommunistpartiet var blitt forbudt slik at det ikke var noen derfra som kunne stemme i mot. Den øvrige Riksdagen stemte for loven.
<!-- Ab 1919 war Wels Parteivorsitzender der SPD und besetzte ebenfalls einen Platz erst in der Nationalversammlung, danach im neuen Reichstag. Wels leitete zusammen mit Legien den Generalstreik während des Kapp-Putsches und erzwang danach den Rücktritt Gustav Noskes. Wels setzte sich maßgeblich für die Gründung des Reichsbanners Schwarz-Rot-Gold und später der Eisernen Front ein. Wels saß ebenfalls im Vorstand der Sozialistischen Arbeiterinternationalen.
Wels befürwortete die Tolerierungspolitik der SPD gegenüber dem Reichskanzler Heinrich Brüning. Er war nach dem Preußenschlag gegen die Regierung Otto Braun gegen einen Generalstreik. Im Herbst 1932 allerdings befürwortete er ihn und untersagte jegliche Verhandlungen der SPD mit der Regierung Kurt von Schleicher.
Nach der Machtübernahme der NSDAP oblag es Wels für die SPD die Ablehnung des Ermächtigungsgesetzes zu begründen. Er tat dies trotz der bereits einsetzenden Verfolgung zu dieser Zeit und der Anwesenheit von SA-Männern im Saal mit einer klaren Absage an den Nationalsozialismus.
Er sprach am 23. März 1933 die letzten freien Worte im Deutschen Reichstag, der wegen des Brandanschlages in der Berliner Krolloper tagte:
Kein Ermächtigungsgesetz gibt Ihnen die Macht, Ideen, die ewig und unzerstörbar sind, zu vernichten…'' Alle 94 anwesenden SPD-Abgeordneten stimmten gegen das Gesetz, der restliche Reichstag (die KPD war bereits verboten, viele Mitglieder unter Verletzung der Immunität verhaftet oder ermordet) dafür.
Im August 1933 wurde ihm die deutsche Staatsbürgerschaft aberkannt. Nach dem unmittelbar darauf erfolgten Verbot der SPD ging Wels auf Beschluss der Parteiführung zunächst ins damals noch französisch verwaltete Saarland ins Exil, später dann nach Prag,um dort die Exilorganisation der SPD, die Sopade aufzubauen und schließlich nach Paris, wo er am 16. September 1939 starb.
Ihm zu Ehren gibt es in Berlin-Neukölln einen Otto-Wels-Ring. Die SPD-Hochburgen Alsdorf und Eschweiler richteten Ende der 1970er Jahre an ihren Rathausneubauten Otto-Wels-Straßen ein. Weitere Otto-Wels-Straßen in mehreren deutschen Städten. --> I august 1933 ble han fratatt sitt tyske statsborgerskap. Etter forbudet mot SPD som fulgte umiddelbart etter, reiste han til det franskforvaltede Saargebiet, senere til Tsjekkoslovakia og endelig til Paris for å bygge opp en emigrantorganisasjon. Han døde i Paris 16. september 1939.
Kirov oblast
Befolkning
Den eneste større byen er hovedstaden Kirov, med 473 700 innbyggere. De største etniske grupper ved folketellingen i 2010 var:
Støyforurensning
Støyforurensning, eller bare støy, er uønsket og ofte også helseskadelig lyd. I Norge er veitrafikken den dominerende kilde for støyforurensning. 1,4 mill. nordmenn er utsatt for veitrafikkstøy over 55 dBA (desibel-A), målt som et gjennomsnitt over døgnet, og målt ved ytterveggen. I Oslo er halvparten av innbyggerne utsatt for et slikt – og til dels betydelig høyere – støynivå. Et støykart over Oslo viser at enkelte bolighus langs E18 vestover faktisk utsettes for et gjennomsnittlig støynivå (lydtrykknivå) på over 80 dBA. En økning på 10 dB tilsvarer ti ganger så høyt lydtrykknivå, og en økning på 20 dB tilsvarer 100 ganger så høyt lydtrykknivå (dB-skalaen er logaritmisk), så fysisk tilsvarer 80 dBA ca. 300 ganger så mye støy som 55 dBA. Statistisk sentralbyrås levekårsundersøkelse viser at 5 % av befolkningen har søvnproblemer på grunn av støy.
Målt etter støyplageindeksen (SPI) stod ifølge Statistisk sentralbyrå veitrafikkstøy for 79 % av støyplagene i 2007. Fly stod for 4 %, jernbane 4 %, industri 4 %, annen næring 3 %, andre kilder 6 %. Støyplageindeksen tar utgangspunkt i både de som er lite plaget, delvis plaget og sterkt plaget av støy og definerer ut fra dette en gjennomsnittlig plagegrad for ulike støykilder. Indeksen tar hensyn til ulikheter i støynivåer, måleenheter og støykildenes egenskaper.
Helseskader
Støyforurensning er ofte svært helseskadelig. Støy kan føre til eller bidra til bl.a. stress, konsentrasjonsvanskeligheter og hjerte-/karsykdommer. Ifølge EUs miljøbyrå (EEB) får hvert år 245 000 EU-borgere hjerte- og karsykdommer som er fremkalt av veitrafikkstøy. Hvis forholdene er de samme i Norge, tilsvarer dette over 2000 nordmenn.
Sterk støy kan gi hørselsskader
Sterk støy kan medføre hørselsskader som hørselstap og/eller tinnitus(øresus). Iflg. HMS-magasinet får 2000 mennesker i Norge årlig hørselsskader på jobb. Blant annet barnehageansatte og kundebehandlere i såkalte callsentre fremheves som særlig utsatt. Ifølge Legehåndboka har imidlertid enkelte studier vist forekomst av sensorineuralt hørselstap på over 40 % blant ansatte i diskotek mot 10 % i referansegruppen.
Lover, regler og forskrifter mot støy
Både i Norge og på EU-nivå (som Norge er forpliktet til å følge på grunn av EØS-avtalen) finnes lover, regler, forskrifter og retningslinjer som skal beskytte mot helseskadelig støy. Når mange likevel plages av støy, skyldes det blant annet at
Nærmere om støyplageindeksen, SPI
SPI er et mål for omfanget av støyplager fra en støykilde, for eksempel en motorvei, jernbane eller flyplass. Den beregnes ut fra forventet plagegrad ved et gitt støynivå. Plagegraden er beregnet etter omfattende spørreundersøkelser av hvorvidt og eventuelt hvor mye folk plages av støyen fra disse støykildene – for så å omregnes til prosenter mellom 0 og 100, henholdsvis ingen og maksimal plagegrad.
SPI = gjennomsnittlig plagegrad x antall støyplagede
Plagegraden øker med støynivået, men varierer også noe med støykilden. Således er støy fra veitrafikk beregnet å gi samme plagegrad som 3 dBA kraftigere støy fra jernbane og 3 dBA svakere støy fra flytrafikk. Som mål for støynivå brukes da et veiet gjennomsnitt (Lden av Day Evening Night), hvor støy om kvelden (kl. 19–23) og natten (kl. 23–07) tillegges henholdsvis 5 og 10 dBA ekstra. Dette tilsvarer at hver bil- eller togpassering om kvelden og natten regnes som henholdsvis 3,16 og 10.
Dette gjenspeiler seg i mye av det norske støyregelverket, f.eks. Klima- og miljøverndepartementets retningslinje for behandling av støy i arealplanleggingen (T-1442). De høyeste anbefalte grenseverdiene (= nedre grense for gul støysone) er således 55 dBA Lden for veitrafikkstøy, 58 dBA Lden for jernbanestøy og 52 dBA Lden for flystøy. .
Støy på arbeidsplassen
Forskrift om tiltaks- og grenseverdier skal beskytte arbeidstagerne mot helseskadelig støy. Bl.a. er hørselvern påbudt ved 85 dBA og mer, målt som gjennomsnitt over 8 timer. Ved fire timers eksponering tillates dobbelt så sterk støy, dvs. 88 dBA. I tillegg skal spissbelastningen ikke overstige 130 dBC. Alt dette gjelder støy mot øret, bak hørselsvern hvis dette er i bruk. Grensene er betydelig lavere på arbeidsplasser hvor arbeidet krever intens konsentrasjon.
Byggteknisk forskrift (TEK) har funksjonskrav for arbeidsplasser som skoler og kontorer. De konkrete grenseverdiene for f.eks. støy fra tekniske installasjoner (ventilasjonsanlegg, varmepumper osv.) finnes i Norsk Standard NS 8175: Lydforhold i bygninger – Lydklassifisering av bygninger.
Som så ofte ellers blir heller ikke forskriftene alltid fulgt. En undersøkelse i regi av Arbeidstilsynet ved 640 bedrifter (innen blant annet bygg og anlegg, næringsmiddelindustrien, barnehager og telefonsalg) viste følgende: 38 % hadde ikke gjennomført støymålinger, 43 % hadde ingen planer om å redusere støyen, og 63 % fikk pålegg om tilsammen 1098 forhold.
Se min ild
Se min ild er et musikkalbum med Lasse Johansen fra 2009.
Fange 325
Fange 325 (originaltittel Prisonnier 325, camp delta) er en dokumentar skrevet av Nizar Sassi. Boken beskriver hvordan Sassi, som er fransk statsborger, havner som fange på Interneringsleiren på Guantánamo bay.
Han beskriver oppveksten sin i Frankrike, og hvordan han etter hvert utvikler en brennende interesse for våpen. Denne interessen fører han til en av al-Qaidas treningsleirer i Afghanistan. Da krigen i Afghanistan bryter ut, som en følge av terrorangrepet mot USA 11. september 2001, rammer dette Sassi. Han blir tatt til fange av pakistansk militær og derfra overlevert til amerikansk fangenskap.
Sassi beskriver forholdene for fangene både i Kandahar i Afghanistan og på Guantanamo på Cuba. Han beskriver hvordan de blir utsatt for både vold, krenkelse av Islam, ydmykelse, sanseberøvelse og andre former for tortur.
Sassi har blitt kritisert for å fremstå som naiv, og for å gi en lite sannsynlig forklaring på hvordan han havnet i en Al Qaidaleir, men boken er samtidig blitt rost for å gi et viktig innblikk i hva de som sitter i amerikansk fangenskap blir utsatt for.
Villa Soriano
Villa Soriano eller Santo Domingo de Soriano er en by i Soriano-departementet i det sørvestlige Uruguay. Byen har om lag 1 184 innbyggere.
Historie
Villa Soriano ble grunnlagt i 4. juni 1624. Det er den første europeiske bosetningen i Uruguay.
Befolkning
Villa Soriano har 1 184 innbyggere (Beregning 2004)
Kilde:
Petter Moen (sanger)
Petter Moen (født 24. april 1963) er en norsk pedagog og sanger. Sammen med Øyvind Gravdal startet han i 1996 Lyriaka, et prosjekt hvor de setter musikk til dikt laget av barn. Prosjektet har gitt ut fem album og vant Spellemannprisen 1997 i klassen barneplate for Livet i Lyriaka som var det første albumet. I prosjektet er Moen forteller, sanger og pedagogisk tilrettelegger. I 2006 redigerte Moen boken Lyriaka. Boken bli utgitt på Gyldendal forlag samme år, og inneholder tekster skrevet av barn gjennom de ti årene Gravdal og Moen har arbeidet sammen med kulturprosjektet Lyriaka. I dag er Petter Moen rektor ved Snarøya skole i Bærum. Petter Moen er også politisk aktiv og er leder av Nesodden Arbeideparti.
Diskografi
Samtlige sammen med Øyvind Gravdal og Lyriaka
Kapisa (provins)
Kapisa-provinsen er en av 34 provinser i Afghanistan. Den ligger øst i landet. Administrasjonssenteret er Mahmud-i-Raqi. Befolkningen er på rundt 420 000 og området er på 1842 km².
Slaget på Re 1163
Bakgrunn
Utfallet av Slaget ved Sekken i Romsdal i 1162 ble avgjørende for hvordan Norge i fremtiden skulle bli styrt. I dette slaget drepte Erling Skakke og hans flokk den unge kong Håkon Herdebrei. Noen av Håkons menn kom seg unna med livet i behold, deriblant Sigurd jarl som samlet en flokk høvdinger rundt Håkons bror, Sigurd Markusfostre. Tilnavnet hadde han fått fordi han var fostret opp hos Markus på Skog i Ringsaker. Sigurd Markusfostre var, som Håkon, frillesønn etter Sigurd Munn og kunne derfor gjøre krav på kongemakt. På Opplandene hadde denne flokken et sikkert opphold, og Sigurd jarl hadde med seg mange høyt respekterte veteraner fra tidligere slag.
«Henry Grace à Dieu»
«Henry Grace à Dieu» (også kalt Great Harry) var en engelsk firemastet karakk på 1500-tallet, hun ble berømt som en av de største krigsskipene i sin samtid og for ettertiden som kong Henrik VIII av Englands maktsymbol til sjøs.
Slaget på Re 1163
Bakgrunn
Men Sigurd jarl herjet i Viken for å skaffe mat til mennene sine og vikværingene samlet seg derfor mot jarlen. Folk fra Viken allierte seg med stormannen Erling Skakke som ville vinne kongedømmet for sin unge sønn Magnus. I juletiden 1163 oppholdt Erling Skakke seg i Tønsberg, og Sigurd jarl bestemte seg for å angripe. Erling Skakke hadde fått nyss om det forestående angrepet og sendte ut speidere. Samtidig forberedte styrkene hans seg på strid, og hver kveld samlet Erling sine styrker i fylkinger utenfor byen. Et angrep om natten kunne få katastrofale følger hvis kampene foregikk inne i byområdet.
Det var ingen godt utrustet hær som dro ut, for Erling Skakke hadde bare sitt eget følge med seg. Han mobiliserte derfor bymenn i Tønsberg og områdene omkring for å ha mange nok menn. De var to på hvert skjold.
«Henry Grace à Dieu»
Som et storskip av sin tid var overbygningen, skansen som omfattet halvparten av skipet fram til stormasten og forkastellet langt ut på baugen massivt utbygd med mange skyteskår og var meget prangende bemalt og utsmykket. Forkastellet hadde fire dekk over midtskipet der en åpning slapp lyset ned til øverste kanondekk, mens det var to dekk i skansen. Som en av de første engelske krigsskipene med kanonporter, som tillot tyngre kanonskyts på et skip nærmere vannlinjen, var de to nederste dekk gjort om til batteridekk for de tyngste kanonene.
Formodentlig er «Henry Grace à Dieu» verdenshistoriens første todekker som et krigsskip med tungt artilleri. Karakken hadde også fire master med en stor mastekurv (mers) hver og tre mindre mastekurver på de tre forreste master der bueskyttere, spydmenn og steinkastere fra høyt opp kan kaste deres prosjektiler ned på et fiendtlige skip.
Slaget på Re 1163
Bakgrunn
Sigurd jarl valgte å vente på Erling Skakkes hær på Re. Han fylket hæren på fem hundre mann på en bakke som lå mot en bru som leder til gården på Re.
«Henry Grace à Dieu»
«Henry Grace à Dieu» ble bygget på foranledning av Henrik VIII, det er sagt at det var gjort som et svar på det skotske storskipet «Great Michael», sjøsatt i 1511. Storskipet ble bygd på Woolwich Dockyards fra 1512 til 1514 som en av de første som i utgangspunktet fikk kanonporter som del av skipsbyggingen. 21 nye bronsekanoner som ble anskaffet av engelskmennene, ble montert i de to kanondekker som tilsammen hadde 13 kanonporter på den ene siden. I alt hadde storskipet 43 tyngre og 141 lette stykker ombord.
I 1539 ble «Henry Grace à Dieu» ombygd for større ildkraft og bedre manøvrerlighet, noe redusert fra 1500 tonn til 1000 tonn. Men antall stykker stiget til 21 bronsekanoner, 130 jernstykker og 100 større håndvåpen for assistanse ved entring mot et fiendtlig skip. Utseendet på storskipet er bevart for ettertiden av artillerioffiseren Anthony Anthony i 1546 som tegnet ned flere skip i den engelske marinen sammen med lister i et dokument som het Anthony Roll med farger og nærmere beskrivning.
«Great Harry» som maktsymbol for diplomatiske oppdrag og maktdemonstrasjoner så ikke mye strid og hadde bare kontakt med fiendtlige krigsskip i slaget på Solent i 1545. På slike tokter til fremmede farvann hendt det at det var tatt i bruk seilduk i gullfarge for å gi et uutslettelig inntrykk på observatører og alminnelige folk.
Etter Edvard VIs tronbestigelse i 1547 fikk storskipet et nytt navn etter den nye kongen, «Edvard». Antakelig var storskipet som hadde vist seg svært kostbart med et stort mannskap og behov for vedlikehold, ødelagt ved brann på Woolwich i 1553.
Slaget på Re 1163
Slaget
Sigurd jarl hadde samlet hæren på en høyde og hadde dermed mulighet til å angripe fienden på veien ved brua. Selv om Erling hadde flere menn, ønsket jarlen å ta opp kampen ved å utnytte terrenget. Erling Skakke ordnet hæren slik at han kunne beskyttet styrkene av ei elv. Erling Skakke skjønte at hvis de skulle ta seg over elva på den trange brua, ville deres tallmessige fordel ikke være til stor nytte.
Erling sendte rundt tusen mann forrest, og bak denne hæren sto pansrede ryttere, kanskje noen få hundrer menn. Kavaleriet skulle brukes på flankene og forstyrre og påføre motparten tap dersom troppene skulle gå i oppløsning.
Erling Skakke kommanderte hæren til å gå over elva. Den var grunn nok til å vade og de kom til den andre siden ved foten av bakken. Sigurd jarl trakk sin hær langs bakken for å angripe Erlings menn, men overtaket ble for stort, og jarlens hær ble slått og drevet inn i skogen. Rytternes rolle under slaget er ikke kjent, men kan ha vært viktig under jarlens retrett mot skogen.
Hydrogencyanid
I gassform er stoffet fargeløst, med en lukt av bitre mandler. Noen personer kan ikke lukte HCN på grunn av genetisk disponering. Det er et svært giftig stoff som kan drepe raskt, selv i svært lave konsentrasjoner. Den dødelige dosen skal være 50-70 mg.
Hydrogencyanid kan fremstilles i laboratoriet ved å destillere en blanding av saltet kaliumheksacyanoferrat og fortynnet svovelsyre i en glasskolbe. Kaliumheksacyanoferrat er i seg selv ikke giftig, og blir brukt til å produsere fargestoffet berlinerblått.
HCN har et kokepunkt på litt over 25 grader celsius, men stoffet har et høyt damptrykk, og fordamper derfor meget lett også ved betydelig lavere temperaturer.